Buivydžių herbas

Buivydžių herbas – pagrindinis Buivydžių kaimo ir Buivydžių seniūnijos (Vilniaus rajono savivaldybė) heraldikos atributas.

 Aprašas 

Herbo sidabriniame lauke pavaizduotas piestu stovintis raudonas elnias, priekine dešine koja atsirėmęs į raudoną skydo šoną su sidabriniu heraldiniu, kitaip šv. Jurgio kryžiumi.

 Simbolika 

Šv. Jurgio kryžius simbolizuoja Buivydžių žmonių pamaldumą, ten esančią to paties titulo bažnyčią. Sidabrinis laukas – vietovės lokalizaciją prie gražių ir valstybės saugomų vandens telkinių. Elnias – daugiau kaip pusę Buivydžių teritorijos apimančių turtingų miškų, puikaus kraštovaizdžio simbolis. Jo raudona spalva, kuri heraldikoje reiškia meilę, narsą ir drąsą, yra aliuzija į šio krašto žmonių dalyvavimą kovose bei sovietų valdžios vykdytus religinius persekiojimus.Buivydžių seniūnija . Vrsa.lt (tikrinta 2021-08-25).

 Istorija 

2012 m. balandžio 23 d. herbą dekretu Nr. 1K-1039 patvirtino prezidentė Dalia Grybauskaitė.LR Prezidento dekretas Nr. 1K-1039 Herbo etalono autorius – dailininkas Rolandas Rimkūnas.Buivydžių herbas. Vrsa.lt (tikrinta 2025-09-17). 2012 m. liepos 15 d. Buivydžių herbą ir vėliavą Buivydžių bažnyčioje iškilmingai pašventino kunigas Ryszard Pieciun.Buivydžių seniūnija turi savo herbą.  2012-07-24. Vrsa.lt (tikrinta 2021-08-25).

 Šaltiniai 

Herb
Kategorija:2012 m. patvirtinti Lietuvos gyvenviečių herbai
Kategorija:Vilniaus rajono savivaldybės gyvenviečių herbai
Kategorija:Lietuvos kaimų herbai